**Az előterjesztést megtárgyalta:**

* Gazdasági és Városstratégiai Bizottság
* Jogi és Társadalmi Kapcsolatok Bizottsága

**A határozati javaslatot törvényességi**

**szempontból megvizsgáltam:**

*/: Dr. Károlyi Ákos :/*

*jegyző*

**ELŐTERJESZTÉS**

**Szombathely Megyei Jogú Város Közgyűlésének 2016. október 27-i ülésére**

**Javaslat**

**B33-as mobil szabadtéri kosárlabda pálya kialakítására**

A Magyar Kosárlabdázók Országos Szövetsége 2015/2016-os sportfejlesztési programjának keretein belül 1db FIBA minősítéssel rendelkező mobil szabadtéri kosárlabda félpályát kíván kialakítani Szombathelyen, valamint 1 db szabadtéri kosárlabda mobil palánkot ajánlott fel Szombathely számára.

Az eszközök az Országos Szövetség tulajdonában maradnak, azokat a települések használatra vehetik át.

A pályák kialakításának és a palánkok kihelyezésének feltétele, hogy a sportág érdekeit szolgáló helyszínen a fogadófelület előzetesen biztosításra kerüljön. Az eszközök telepítését a Szövetség által megbízott szakemberek végzik el.

A Szövetség arra kéri Szombathely Megyei Jogú Város Közgyűlését, hogy járuljon hozzá a tervezett beruházáshoz, illetve biztosítson az előírásoknak megfelelő helyszínt.

A Szövetség által meghatározott előírásokat figyelembe véve javaslom, hogy a szabadtéri kosárlabda félpálya a Sugár úti sporttelepen elhelyezkedő volt kosárlabda pályán kerüljön kialakításra. A végleges kialakításhoz azonban szükséges a helyszín felületének, burkolatának felújítása, amelynek költsége – a SZOVA Zrt. szakemberének kalkulációja alapján – hozzávetőlegesen 6.000.000.- Ft, az alábbiak szerint:

* Kosárlabda pálya körül szegélyek bontása, újraépítése szegélyárok kialakítással, szegélyek betongerendába rakása, fugázás.

                      104 fm          6.085.- Ft/fm                   632.840.- Ft

* Aszfaltburkolat készítése AC-8 j. keverékből, kézi bedolgozással, átlag 4 cm vastagságban - 32x20=640 m2.

                       25,6 m3      104.900.- Ft/m3           2.685.440.- Ft

* Parkoló kialakítása: föld kitermelése géppel, gépkocsira rakva, elszállítás lerakóra, 20 cm vastagságban - 32x16=512 m2.

                      102,4 m3       5.405.- Ft/m3          553.472.- Ft

* Kavicságyazat készítése réteges terítéssel, tömörítéssel.

102,4 m3           6.050.- Ft/m3                 619.520.- Ft

**4.491.272.- Ft**

                                                            27% ÁFA                        1.212.643.- Ft

                                                                                                                                    Összesen: **5.703.915.- Ft**

Fentiek figyelembevételével javaslom, hogy a Közgyűlés biztosítson a 2017. év költségvetésének terhére 6.000.000.- Ft előirányzatot a kiválasztott terület felújítására, amely a kora tavaszi időszakban megvalósítható. Ebben az esetben – a Szövetség képviselőjével történt megállapodás szerint – a pálya végleges kialakítására a 2017. év március – április hónapjaiban kerülhet sor.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2016. október „ ”**

**(: Dr. Puskás Tivadar :)**

**Határozati javaslat**

**……../2016. (X. 27.) Kgy. sz. határozat**

1. Szombathely Megyei Jogú Város Közgyűlése hozzájárulását adja a Magyar Kosárlabdázók Országos Szövetsége Szombathely területén történő beruházásához, amely beruházás 1db FIBA minősítéssel rendelkező mobil szabadtéri kosárlabda félpálya kialakítását, valamint 1 db szabadtéri kosárlabda mobil palánk elhelyezését tartalmazza.
2. A Közgyűlés a beruházás helyszínéül a Sugár úti sporttelepen elhelyezkedő volt kosárlabda pályát jelöli ki.
3. A Közgyűlés úgy határoz, hogy a 2017. évi költségvetés terhére 6.000.000.- Ft előirányzatot biztosít a kiválasztott helyszínen szükséges fogadófelület kialakításához.
4. A Közgyűlés felkéri a Polgármestert, hogy a felület megfelelő kialakítása érdekében a szükséges intézkedéseket tegye meg.

**Felelős:**  Dr. Puskás Tivadar polgármester

Koczka Tibor alpolgármester

Molnár Miklós alpolgármester

Dr. Károlyi Ákos jegyző

(A végrehajtás előkészítéséért: Stéger Gábor, a Közgazdasági és Adó Osztály vezetője,

Lakézi Gábor, a Városüzemeltetési Osztály vezetője,

Dr. Bencsics Enikő, az Egészségügyi és Közszolgálati Osztály vezetője)

**Határidő:** azonnal (1-2. pontok vonatkozásában)

a 2017. évi költségvetési rendelet megalkotása (3. pont vonatkozásában)

2017. április 30. (4. pont vonatkozásában)